L 158/4
HR
Službeni list Europske unije
13.6.2022.
(16)
Muškatni oraščić iz Indije, koji je razvrstan u oznake KN 0908 11 00 i 0908 12 00, od srpnja 2019.
podliježe povećanoj razini službenih kontrola zbog rizika od kontaminacije aflatoksinima.
Službene kontrole u državama članicama i dostupne informacije upućuju na bolju usklađenost s odgovarajućim zahtjevima propisanima zakonodavstvom Unije.
Te kontrole i informacije dokazuju da ulazak tog prehrambenog proizvoda u Uniju više ne predstavlja ozbiljan rizik za zdravlje ljudi.
Stoga više nije potrebno zahtijevati da sve pošiljke muškatnog oraščića iz Indije, koji je razvrstan u oznake KN 0908 11 00 i 0908 12 00, prati službeni certifikat u kojem se navodi da svi rezultati uzorkovanja i analiza pokazuju usklađenost s Uredbom Komisije (EZ) br.
1881/2006 (4).
Države članice istodobno bi trebale nastaviti provoditi kontrole kako bi zajamčile održavanje trenutačne razine usklađenosti.
Stoga bi unos koji se odnosi na muškatni oraščić iz Indije, koji je razvrstan u oznake KN 0908 11 00 i 0908 12 00, u tablici iz točke 1.
Priloga II.
Provedbenoj uredbi (EU) 2019/1793 trebalo izbrisati i premjestiti u Prilog I. toj provedbenoj uredbi i učestalost provjera identiteta i fizičkih provjera utvrditi na 30 % pošiljaka koje ulaze u Uniju.
(17)
Kad je riječ o pošiljkama paprike roda Capsicum (osim slatke) iz Tajlanda, tijekom službenih kontrola koje su države članice provele u skladu s Prilogom I. Provedbenoj uredbi (EU) 2019/1793 otkrivene su vrlo česte neusklađenosti s odgovarajućim zahtjevima propisanima zakonodavstvom Unije u pogledu kontaminacije ostacima pesticida.
Stoga je primjereno povećati učestalost provjera identiteta i fizičkih provjera takvih pošiljaka na 30 % pošiljaka koje ulaze u Uniju.
(18)
Nekoliko oznaka KN ne odgovara proizvodima iz određenih unosa u Prilogu I. Provedbenoj uredbi (EU) 2019/1793 te su stoga suvišne.
U Prilogu I. toj provedbenoj uredbi trebalo bi izbrisati sljedeće oznake KN: oznaka KN ex 0807 19 00 70 u unosu za dinju Galia (C.melo var.reticulatus) iz Hondurasa, oznaka KN ex 0709 99 90 25 u unosu za gotu kolu (Centella asiatica) iz Šri Lanke i oznaka KN 1211 90 86 10 u unosu za sušeni origano iz Turske.
(19)
Radi preciznije identifikacija proizvoda koji podliježu povećanim službenim kontrolama primjereno je navesti pododjeljak TARIC za oznaku KN ex 0709 99 90 u unosu za konjsku rotkvicu (Moringa oleifera) iz Indije i za oznaku KN ex 1211 90 86 u unosu za gotu kolu (Centella asiatica) iz Šri Lanke u Prilogu I. Provedbenoj uredbi (EU) 2019/1793.
(20)
Kad je riječ o pošiljkama muškatnog oraščića iz Indonezije, tijekom službenih kontrola koje su države članice provele u skladu s tablicom iz točke 1.
Priloga II.
Provedbenoj uredbi (EU) 2019/1793 otkrivene su vrlo česte neusklađenosti s odgovarajućim zahtjevima propisanima zakonodavstvom Unije u pogledu kontaminacije aflatoksinima.
Stoga je primjereno povećati učestalost provjera identiteta i fizičkih provjera takvih pošiljaka na 30 % pošiljaka koje ulaze u Uniju.
(21)
Mogući rizik za zdravlje uzrokovan kontaminacijom etilen oksidom povezan je s mješavinama prehrambenih aditiva koje sadržavaju karuba gumu ili guar gumu.
Stoga bi u stupcima „Hrana i hrana za životinje (predviđena namjena)” i „Oznaka KN” u tablici iz točke 1.
Priloga II.
Provedbenoj uredbi (EU) 2019/1793 u unosu koji se odnosi na Indiju trebalo dodati kategoriju „mješavine prehambenih aditiva koje sadržavaju karuba gumu ili guar gumu” i relevantne oznake KN za mješavine prehrambenih aditiva.
Isto tako, u unose koji se odnose na Maleziju i Tursku trebalo bi dodati kategoriju „mješavine prehrambenih aditiva koje sadržavaju karuba gumu” i relevantne oznake KN za mješavine prehrambenih aditiva.
Učestalost provjera identiteta i fizičkih provjera za takve pošiljke koje ulaze u Uniju iz Indije, Malezije i Turske trebalo bi utvrditi na 20 %.
(22)
Kad je riječ o začinima iz Indije, oznaka KN 0910 obuhvaća proizvode u obliku korijenja, cvjetova i listova, kao što je korijen kurkume (curcuma).
Budući da tijekom službenih kontrola koje su provele države članice u skladu s tablicom iz točke 1.
Priloga II.
Provedbenoj uredbi (EU) 2019/1793 nije otkrivena kontaminacija etilen-oksidom, takvi se proizvodi mogu isključiti iz povećanih službenih kontrola.
Stoga je u Prilogu II.
Provedbenoj uredbi (EU) 2019/1793 primjereno navesti da bi samo sušeni začini iz Indije trebali podlijegati službenim kontrolama na graničnim kontrolnim postajama, pri čemu bi učestalost provjera identiteta i fizičkih provjera trebalo utvrditi na 20 % pošiljaka koje ulaze u Uniju.
(4) Uredba Komisije (EZ) br.
1881/2006 od 19. prosinca 2006.
o utvrđivanju najvećih dopuštenih količina određenih kontaminanata u hrani (SL L 364, 20.12.2006., str. 5.).